תאוריות הקשר על תעשיית התרופות

תאוריות הקשר על תעשיית התרופות הן תיאוריות קונספירציה לפיהן חברות התרופות ובמיוחד תאגידים גדולים, מסתירים טיפולים יעילים, או אפילו גורמים במכוון להחמרה של מגוון רחב של מחלות, כדי להעלות את הרווחיות שלהם או למטרות אחרות.<ref name="Blaskiewicz"></ref><ref name="ladini"></ref>

לפי מספר תיאוריות כאלה הממסד משרת את תאגידי התרופות ומונע הפצה של תרופות אלטרנטיביות וטבעיות לבעיות בריאות, ומונע קידום של אורח חיים בריא. כמו כן טוענים שתרופות לטיפול במחלות שונות דוגמת איידס אינן יעילות ואף מזיקות, שתרופה לכל סוגי הסרטן התגלתה אך מוסתרת מהציבור, וכן שחיסוני COVID-19 אינם יעילים וכי קיימות תרופות נגד הנגיף. ברוב המקרים תיאוריות הקונספירציה האשימו את החיפוש של חברות התרופות אחר רווחים.

חוקרים הראו שטענות רבות מסוג זה הן שגויות, אך גם שחלק מהביקורת על תעשיית התרופות היא לגיטימית.<ref name="Radford"></ref><ref name="bad-pharma"></ref><ref name="Novella"></ref><ref name="novella-cancer"></ref><ref name="Roos-cancer"></ref><ref name="cancer-myths"></ref><ref name="maron-cancer"></ref>

== היסטוריה והגדרה ==
המונח "ביג פארמה" בא לרמוז בדרך כלל בצורה שלילית על תעשיית התרופות.

לתיאוריות הקונספירציה על חברות התרופות יש ארבעה מאפיינים:

# ההנחה שהמזימה מבוצעת על ידי קבוצה זדונית קטנה
# האמונה שהציבור בכללותו אינו יודע את האמת
# מאמיני הקונספירציה מתייחסים לחוסר ראיות כראיה
# הטיעונים שנפרסו לתמיכה בתיאוריה אינם רציונליים

בשנות ה-70 וה-80, תיאוריות קונספירציה דומות קודמו על ידי אן ויגמור שקבעה שניתן לטפל ביעילות במחלות, כולל סרטן ו-איידס, באמצעות דיאטת מזון גולמי. בהקשר זה, ויגמור האמינה שתעשיית התרופות היא חלק מקונספירציה לשמור על האוכלוסייה הכללית חולה.<ref name="wig"></ref>

אנדרה פיקארד כתב ב-2009 שהאינטרנט שינה באופן קיצוני את אופיו של השיח המדעי הפופולרי מהיותו נדיר ומכובד לנרחב ומבוסס על קונספירציות: הוויכוח המדעי נדחק לעיתים קרובות על ידי ביטול המדע כ"חלק מאיזו קונספירציה עצומה". בתפיסת העולם הקונספירטיבית, "אין לסמוך על רופאים, אחיות, רוקחים, פרמקולוגים, ביוכימאים, אימונולוגים, גנטיקאים ועיתונאים. כולם בסוד העניינים".<ref name="picard"></ref>

מחקר שנערך באיטליה בשנת 2016 מצא שכמעט מחצית מהאוכלוסייה הבוגרת האמינו שחברות תרופות מעכבות את פיתוחן של תרופות יעילות לריפוי מחלות קשות.

== גילויים ==
לתאוריית הקונספירציה יש מגוון ביטויים. לכל אחד יש נרטיבים שונים, אבל הם תמיד מתייגים את חברות ה"ביג פארמה" כרוע האנושי.

=== איידס ===
מאז תחילת מגפת האיידס, הועלו השערות רבות כדי להסביר את מקור המחלה ואופייה. תאוריית קונספירציה אחת טוענת שהאיידס נוצר על ידי ממשלת ארצות הברית כדי לשלוט ו/או למחוק הומואים ואפרו-אמריקאים. כמו כן נטען, ישנה תרופה לאיידס שנמנעת מעניים.<ref></ref><ref></ref>

תיאוריות אחרות אומרות שלמרות שהנגיף מזיק, הסיכונים של התרופות הקיימות עולים על היתרונות. אומרים שהתרופות הן רעלים שמופצים על ידי רופאים שהושחתו על ידי תעשיית התרופות.

בטור משנת 2006 למגזין הארפר'ס, העיתונאית סיליה פרבר טענה שהתרופה האנטי-רטרו-ויראלית Nevirapine היא חלק מקונספירציה של "התסביך המדעי-רפואי" להפצת תרופות רעילות. פרבר אמר כי איידס אינו נגרם על ידי HIV וכי nevirapine ניתנה בצורה לא אתית לנשים הרות בניסויים קליניים, מה שהוביל למוות.<ref name="Schaffer"> </ref> התיאוריות והטענות של פרבר הופרכו על ידי מדענים, אבל, לפי החוקר סת' קליכמן, הפרסום שנוצר היה רגע פריצת דרך להכחשת האיידס.<ref name="Kalichmann"></ref>

נשיא דרום אפריקה לשעבר, תאבו מבקי, בהשפעת מכחיש האיידס פיטר דוסברג, הציג מדיניות ששוללת טיפולים לחולי איידס. על פי הערכות הדבר הוביל, בין היתר, ליותר מ-300,000 אנשים שמתו בטרם עת.<ref></ref><ref></ref>

=== תרופה לסרטן ===
תאוריית קונספירציה נוספת טוענת שלתעשיית התרופות יש תרופה לסרטן, אך היא נמנעת מלהפיצה כדי שיוכלו להמשיך להרוויח מיליארדים על הטיפולים ה"לא יעילים" הניתנים כיום לחולי סרטן.<ref></ref> כך האמינו 27% מהציבור האמריקאי על פי סקר משנת 2005.<ref></ref> הטענה היא שחברות התרופות מאטות את המחקר לריפוי מקיף לסרטן על ידי פיתוח טיפולים בעלי רווחים גדולים במקום להתמקד בתרופה לכל סוגי הסרטן.<ref></ref>

=== חיסונים ===
הרעיון שחיסונים נוצרו על ידי תעשיית התרופות כדי לגרום לאנשים לחלות, או לשנות את ה-DNA האנושי,<ref></ref><ref></ref> קיים כבר זמן רב אך התעורר מחדש במהלך מגפת הקורונה.<ref></ref>

אנשים המאמינים בתאוריית הקשר הזו טוענים כי חיסונים הופכים אנשים לאוטיסטים למחקר שפורסם בלאנסט בפברואר 1998.<ref></ref><ref></ref> אנדרו ווייקפילד טען שיש קשר בין חיסון MMR לאוטיזם. מאוחר יותר התברר כי המחקר היה הונאה, והוביל לביטול רישיונו של ויקפילד. אחד ממאמיני תאוריית הקונספירציה הוא דונלד טראמפ.<ref></ref><ref></ref>

תיאוריות קונספירציה אחרות מצביעות על כך שחיסונים משמשים להשתלת מיקרו-שבבים לצורך מעקב ובקרת מחשבה.<ref></ref> בין היתר, קרן ביל ומלינדה גייטס הואשמה ברצון לשתול שבבים לכל אוכלוסיית העולם באמצעות תוכניות חיסונים גלובליות אותן סייעו לממן.<ref></ref><ref></ref><ref></ref>

=== קורונה ===
מגפת הקורונה הזינה מגוון רחב של תיאוריות קונספירציה, כולל ההנחה ש-COVID-19 אינו קיים כלל או שהוא רק שפעת קלה.<ref></ref><ref></ref>

במהלך המגפה, היה גל של קונספירציות לגבי מקורות המחלה, כמו הטענה שהנגיף נוצר במעבדה.

הסרטון "Plandemic: The Hidden Agenda Behind Covid-19", מקדם את הטענה הקונספירטיבית שחיסונים הם "מפעל להרוויח כסף שגורם לנזק רפואי". בסרטון הפיצה מדענית המחקר לשעבר ג'ודי מיקוביץ את התפיסה שחברות ה"ביג פארמה", ביל גייטס וארגון הבריאות העולמי הובילו יחד פעולות שנועדו להרוג אמריקאים.<ref name="miko"></ref> הסרטון שוחרר ב-4 במאי 2020, וצבר מיליוני צפיות, מה שהפך אותו לאחד הקטעים הנפוצים ביותר של מידע מוטעה לגבי COVID-19.

בעקבות סרטונים אלו החלו לסמן הרשתות החברתיות תכנים על מגפת הקורונה שאינה עומדת בקנה אחד עם הדעה המקובלת על ידי גורמי ממשלה מוסמכים.

=== תרופות טבעיות ===
בספר "תרופות טבעיות ש"הם" לא רוצים שתכירו", הסופר קווין טרודו טוען שישנן תרופות טבעיות למחלות קשות כולל סרטן, הרפס, דלקת פרקים, איידס, מחלת ריפלוקס חומצי, סוכרת, טרשת נפוצה, זאבת, תסמונת עייפות כרונית, הפרעת קשב וריכוז, ניוון שרירים, ושכל אלה מוסתרים ומדוכאים בכוונה מהציבור על ידי מינהל המזון והתרופות, ועדת הסחר הפדרלית וחברות מזון ותרופות גדולות.<ref>Michael Shermer, "[https://www.scientificamerican.com/article/cures-and-cons/ Cures and Cons: Natural scams "he" doesn't want you to know about]," Scientific American, March 2006.</ref> הספר היה מוקד למחלוקות רבות מאז פרסומו.<ref></ref><ref></ref>

== קבלה ==
טענה נפוצה בקרב תומכי תאוריית הקונספירציה היא שחברות תרופות מדכאות מחקר שלילי על התרופות שלהן על ידי לחץ כלכלי על חוקרים וכתבי עת. דוגמה בולטת היא סקירה שיטתית שפורסמה ב-British Medical Journal המראה כי אקמול אינו יעיל לכאבי גב תחתון ויש לו יעילות מינימלית עבור דלקת מפרקים ניוונית.<ref></ref>

בספרו "Bad Pharma" מ-2012, בן גולדאקר מותח ביקורת קשה על תעשיית התרופות אך דוחה כל תאוריית קונספירציה. הוא טוען שהבעיות "נעשות על ידי אנשים רגילים, אבל רבים מהם אולי אפילו לא יודעים מה הם עשו".

== ראו גם==
* הומאופתיה
* התנגדות לחיסונים

== הערות שוליים ==

קטגוריה:מחאה אנטי תאגידית
קטגוריה:תאוריות קשר